

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

 **ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅՈՒՆ**

**ԳԼԽԱՎՈՐ ՔԱՐՏՈՒՂԱՐ**

|  |  |
| --- | --- |
| Երևան-0010, Հանրապետության հր., Կառավարական տուն 3 |  |

 **№ ԱԵ//17538-2024**

«ԱՍՏԻՃԱՆ» ՍՊԸ-ի

տնօրեն Հ․ Անդրեասյանին

Հասցե՝ ՀՀ ք. Երևան, Թումանյան 32/1

ՀՎՀՀ` 09802201

Էլ․ հասցե՝ astichan\_ltd@mail.ru

Հարգելի՛ պարոն Անդրեասյան

ՀՀ տարածքային կառավարման և ենթակառուցվածքների նախարարության (այսուհետ՝ Նախարարություն) և «ԱՍՏԻՃԱՆ» ՍՊԸ-ի միջև (այսուհետ՝ Կատարող) 29․03․2024 թվականին կնքվել է N «ՏԿԵՆ-ՀԲՄԽԾՁԲ-2024/2ՏՀ» ծածկագրով պայմանագիրը (այսուհետ՝ Պայմանագիր), համաձայն որի՝ Կատարողը ստանձնել է Հ-16,/Մ-5/ - Մեծամոր – ՀԱԷԿ - /Մ-5/ հանրապետական նշանակության ավտոճանապարհի կմ 0+000-կմ 10+700 հատվածի հիմնանորոգման աշխատանքների տեխնիկական հսկողության ծառայությունների մատուցման պարտավորությունը (այսուհետ` Ծառայություն)` համաձայն Պայմանագրի անբաժանելի մասը կազմող N 1 հավելվածով սահմանված Տեխնիկական բնութագիր-գնման ժամանակացույցի պահանջների։

Պայմանագրի 1․2 կետի համաձայն՝ Ծառայությունը մատուցվում է՝ պայմանագրի N 1 հավելվածով սահմանված Տեխնիկական բնութագիր-գնման ժամանակացույցին համապատասխան և սահմանված ժամկետներով։

Պայմանագրի թիվ 1․1 Հավելվածի համաձայն՝ որպես տեխնիկական հսկիչ է ներկայացվել Օլիբեկ Համազասպի Խաչատրյանը։

Կատարողը 19․04․2024թ․ թիվ 30/24 գրությամբ դիմել է Պատվիրատուին Պայմանագրում տեխնիկական հսկիչի փոփոխություն կատարելու խնդրանքով։ Մասնավորապես գրության մեջ Կատարողը նշել է, որ Պայմանագրով որպես տեխնիկական հսկիչ նախատեսված Օլիբեկ Խաչատրյանին ցանկանում է փոխարինել Վիգեն Գևորգյանով։

Պայմանագրի թիվ 1 Հավելվածի համաձայն՝ որակյալ ծառայություն մատուցելու նպատակով Խորհրդատուն պետք է ապահովի համապատասխան անձնակազմ՝ բաղկացած որակավորված և ընդունելի փորձառություն ունեցող այնպիսի մասնագետներից, որոնք ունեն համապատասխան կարողություններ տեխնիկական բնութագրով սահմանված պարտականություններն ու գործառույթներն ապահովելու համար: Հիմնական անձնակազմում ներգրավված մասնագետների փոխարինումը կարող է իրականացվել միայն Պատվիրատուի նախնական գրավոր համաձայնությամբ: Հիմնական անձնակազմը ենթակա է հաստատման Պատվիրատուի կողմից:

Պատվիրատուն 23․04․2024թ․ թիվ № ԱԵ/34/13105-2024 գրությամբ դիմել է Ընկերությանը տեղեկացնելով, որ Վերջինիս կողմից ներկայացված տվյալներում առկա են հակասություններ և անհրաժեշտ է Պայմանագրի թիվ 1․1 Հավելվածով նախատեսված աշխատանքային խմբով Պայմանագրի տեխնիկական բնութագրի համաձայն՝ ապահովել ամենօրյա տեխնիկական հսկողություն՝ մինչ Պատվիրատուն հնարավորինս սեղմ ժամկետում լրացուցիչ կուսումնասիրի հայտնաբերված հակասությունները, որի արդյունքների վերաբերյալ Կատարողը հավելյալ կտեղեկացվի:

Պատվիրատուն 23․04․2024թ․ թիվ ԱԵ/34/12982-2024 և ԱԵ/34/13094-2024 գրություններով դիմել է ՊԵԿ՝ խնդրելով տրամադրել տեղեկատվություն Օլիբեկ Համազասպի Խաչատրյանի և Վիգեն Հովիկի Գևորգյանի աշխատանքային գործունեության վերաբերյալ՝ սկսած 2020 թվականից։

ՊԵԿ-ի կողմից տրամադրված տեղեկատվության համաձայն՝ Օլիբեկ Խաչատրյանը 27.09.2023 թվականից առ այսօր աշխատում է «ՄԻԼՈՆ ՄԱՅՆԻՆԳ» ՍՊ ընկերությունում ոչ լրիվ աշխատաժամանակով և 13․03․2024 թվականից աշխատում է «Հալդի Քոնսալթ» ՍՊ ընկերությունում։

Պայմանագրի թիվ 1 Հավելվածի համաձայն՝ ծառայության հիմնական նպատակն է իրականացնել ՀՀ պետական նշանակության ավտոճանապարհների հիմնանորոգման աշխատանքների նկատմամբ ամենօրյա Տեխնիկական հսկողություն, հավաստիանալու, որ շինարարական աշխատանքներն իրականացվեն գործող շինարարական նորմերի և կանոնների, աշխատանքային նախագծերի, պայմանագրի և կիրառելի այլ փաստաթղթերի պահանջներին համապատասխան՝ շինարարական աշխատանքները սահմանված ժամկետում ավարտելու և բարձր որակ ապահովելու համար: Կատարողը պարտավոր է իրականացնել ամենօրյա տեխնիկական հսկողություն, ապահովելով տեխնիկական հսկողության ծառայությունը մատուցողի կողմից նշանակված **տեղամասային հսկիչի ամենօրյա ներկայությունը շինարարական օբյեկտում**՝ համաձայն ՀՀ քաղաքաշինության նախարարի թիվ 44 առ 28.04.1998թ. Շինարարության որակի տեխնիկական հսկողության իրականացման հրահանգ հրամանի։

Հավելենք, որ «Հալդի Քոնսալթ» ՍՊ ընկերությունը 13․03․2024թ․ թիվ 13/03-2 գրությամբ դիմել է Պատվիրատուին 23․10․2023թ․ կնքված թիվ ՏԿԵՆ-ԲՄԽԾՁԲ-2023/17ՏՀ-2 պայմանագրում փոփոխություն կատարելու և Օլիբեկ Խաչատրյանին՝ որպես տեխնիկական հսկիչ ներգրավելու խնդրանքով, որի հիման վրա 2024 թվականի մարտի 21-ին թիվ 2 համաձայնագրով կատարվել է համապատասխան փոփոխություն և Օլիբեկ Համազասպի Խաչատրյանը փաստացի ներգրավվել է ՏԿԵՆ-ԲՄԽԾՁԲ-2023/17ՏՀ-2 պայմանագրով նախատեսված Հ-15, /Մ-5/(Նորապատ) -Արգավանդ –/Մ-3/ (Վարդանաշեն) հանրապետական նշանակության ավտոճանապարհի կմ0+000 - կմ3+000 հատվածի հիմնանորոգման աշխատանքներում` որպես տեխնիկական հսկիչ։

Համադրելով վերոգրյալ փաստերը՝ հայտնում ենք, որ «Աստիճան» ՍՊ ընկերությունը ներկայացրել է ընկերությունում որպես աշխատակից չգրանցված և այլ աշխատանքներում ներգրավված մասնագետի տվյալներ։

Հայտնում ենք, որ 19․04․2024թ․ թիվ 30/24 գրությամբ «Աստիճան» ՍՊ ընկերությունը ՏԿԵՆ-ՀԲՄԽԾՁԲ-2024/2ՏՀ պայմանագրի շրջանակներում դիմել է Պատվիրատուին և ներկայացրել է փաստաթղթեր` ցանկություն ունենալով Վիգեն Հովիկի Գևորգյանին, որպես տեխնիկական հսկիչ ներգրավելու համար: Ներկայացված փաստաթղթերում նշվել է, որ տվյալ անձը ներգրավված է եղել Աբովյան համայնքի կարիքների համար գերեզմանատան պանթեոն տանող ճանապարհի հիմնանորոգման աշխատանքների Աբովյան համայնքի կարիքների համար փողոցների, բակերի ասֆալտապատման և փոսալցման աշխատանքների և Դիլիջան համայնքի Հովսեփյան, Մոլդովական, Հակոբջանյան 3-րդ նրբ. և Մխիթարյան փողոցների ասֆալտապատման և ներհամայնքային ճանապարհների փոսային նորոգման աշխատանքների տեխնիկական հսկողության ծառայություններում` որպես տեխնիկական հսկիչ։

Հարկ ենք համարում նշել, որ 19․04․2024թ․ թիվ 30/24 գրությամբ «Աստիճան» ՍՊ ընկերությունը հայտնել է, որ Վիգեն Հովիկի Գևորգյանը 2016-2023թթ․ աշխատել է «Հուսալի կամար» ՍՊ ընկերությունում` որպես տեխնիկական հսկիչ։

 Սույն գրության բովանդակությունը ուսումնասիրվել է պատասխանատու ստորաբաժանման կողմից, որի արդյունքում պարզվել է, որ Աբովյան համայնքի կարիքների համար փողոցների, բակերի ասֆալտապատման և փոսալցման աշխատանքների տեխնիկական հսկողության ծառայությունների ձեռքբերման համար հայտարարված գնման թիվ ԱԲՀ-ԳՀԽԾՁԲ-21-10 ընթացակարգում «Հուսալի կամար» ՍՊ ընկերությունը ընդhանրապես հաղթող չի ճանաչվել։

 Հայտնում ենք, որ համաձայն ՀՀ ՊԵԿ կողմից տրամադրված տեղեկատվության՝ Վիգեն Հովիկի Գևորգյանը «Հուսալի կամար» ՍՊ ընկերությունում աշխատում է միայն սույն թվականի ապրիլի 16-ից, ուստի Վիգեն Հովիկի Գևորգյանի ինքնակենսագրականում ներկայացվել են կեղծ տվյալներ, տեղեկություններ։

Պայմանագրի 7.3-րդ կետի համաձայն՝  այն դեպքում, երբ օրենքով նախատեսված կարգով օրենքի պահանջների կատարման նկատմամբ հսկողության կամ վերահսկողության կամ բողոքների քննության արդյունքում արձանագրվում է, որ գնման գործընթացում, մինչև պայմանագրի կնքումը, Կատարողը ներկայացրել է կեղծ փաստաթղթեր (տեղեկություններ և տվյալներ) կամ վերջինիս ընտրված մասնակից ճանաչելու մասին որոշումը չի համապատասխանում Հայաստանի Հանրապետության օրենսդրությանը, ապա այդ հիմքերն ի հայտ գալուց հետո Պատվիրատուն միակողմանիորեն լուծում է պայմանագիրը, եթե արձանագրված խախտումները մինչև պայմանագրի կնքումը հայտնի լինելու դեպքում գնումների մասին Հայաստանի Հանրապետության օրենսդրության համաձայն՝ հիմք կհանդիսանային պայմանագիրը չկնքելու համար։ Ընդ որում, Պատվիրատուն չի կրում պայմանագրի միակողմանի լուծման հետևանքով Կատարողի համար առաջացող վնասների կամ բաց թողնված օգուտի ռիսկը, իսկ վերջինս պարտավոր է Հայաստանի Հանրապետության օրենքով սահմանված կարգով փոխհատուցել իր մեղքով Պատվիրատուի կրած վնասներն այն ծավալով, որի մասով պայմանագիրը լուծվել է:

ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման» կարգի 33-րդ կետի 8-րդ ենթակետի համաձայն՝ վերոնշյալ հիմքերն ի հայտ գալու դեպքում հսկողություն և (կամ) վերահսկողություն իրականացնող մարմինները, իսկ մյուս դեպքերում պատվիրատուն այդ մասին ծանուցում են իրավապահ մարմիններին՝ վերջիններիս և պայմանագիր կնքած մասնակցին ներկայացնելով հիմքերը։

Պայմանագրի 2․4 կետի 2․4․1 ենթակետի համաձայն՝ Կատարողը պարտավոր է Պայմանագրի N 1 հավելվածով սահմանված պայմաններով ապահովել ծառայության պատշաճ մատուցումը` ղեկավարվելով գործող օրենսդրությամբ։

Պայմանագրի 5․1 կետի համաձայն՝ Կատարողը պատասխանատվություն է կրում ծառայության մատուցման` պայմանագրի պահանջների պահպանման համար։

ՀՀ քաղաքացիական օրենսգրքի (այսուհետ՝ Օրենսգիրք) 347-րդ հոդվածի համաձայն` պարտավորությունները պետք է կատարվեն պատշաճ` պարտավորության պայմաններին, օրենքին և այլ իրավական ակտերի պահանջներին համապատասխան: Օրենսգրքի 408-րդ հոդվածի համաձայն` Պարտավորության խախտում է համարվում այն չկատարելը կամ անպատշաճ (կետանցով, ապրանքների, աշխատանքների և ծառայությունների թերություններով կամ պարտավորության բովանդակությամբ որոշվող այլ պայմանների խախտմամբ) կատարելը:

Միաժամանակ հայտնում ենք, որ «Աստիճան» ՍՊ ընկերությանը տրամադրված  շինարարության որակի տեխնիկական հսկողության N13453 լիցենզիայի տրանսպորտային ոլորտի N13453-02 ներդիրի գործողությունը ՀՀ քաղաքաշինության կոմիտեի նախագահի 2024 թվականի մայիսի 14-ի N 35-Ա հրամանի համաձայն 6 ամսով կասեցվել է և, հետևաբար, նշված ժամանակահատվածում վերջինս զրկվել է տեխնիկական հսկողության ծառայությունների մատուցման իրավունքից, իսկ Հ-16, /Մ-5/ - Մեծամոր – ՀԱԷԿ - /Մ-5/ հանրապետական նշանակության ավտոճանապարհի կմ 0+000-կմ 10+700 հատվածի հիմնանորոգման աշխատանքները արդեն իսկ մեկնարկել են 29.03.2024թ. Կապալառուի հետ կնքված թիվ ՏԿԵՆ-ՀԲՄԱՇՁԲ-2024/3Շ պայմանագրի համաձայն և աշխատանքների կատարման վերջնաժամկետ է սահմանվել մինչև 24.12.2024թ։

Պայմանագրի թիվ 1 Հավելվածի նորմատիվային և օրենսդրական Պահանջներ բաժնով սահմանվում է, որ տեխնիկական հսկողության ծառայությունները պետք է մատուցվեն համաձայն՝

1. ՀՀ «Քաղաքաշինության մասին» օրենքի պահանջների,
2. ՀՀ ՀՀ կառավարության թիվ N 2106-Ն 30 նոյեմբերի 2024թ. որոշմամբ հաստատված «Քաղաքաշինության բնագավառում լիցենզավորման» կարգի պահանջների,
3. ՀՀ-ում կիրառելի/գործող շինարարական նորմերի պահանջների,
4. Քաղաքաշինության նախարարի թիվ 44 առ 28.04.1998թ. «Շինարարության որակի տեխնիկական հսկողության իրականացման հրահանգ» հրամանի պահանջների,
5. ՀՀ կառավարության թիվ N 596-Ն 19 մարտի 2015թ. որոշման պահանջների,
6. ՀՀ կառավարության թիվ N 526-Ն 04 մայիսի 2017թ. որոշման պահանջների:

Պայմանագրի 2․1 կետի 2․1․3 ենթակետի «ա» պարբերության համաձայն՝ Պատվիրատուն իրավունք ունի միակողմանի լուծել պայմանագիրը, եթե Կատարողն էականորեն խախտել է պայմանագիրը։ Կատարողի կողմից պայմանագիրը խախտելն էական է համարվում, եթե մատուցված ծառայությունը չի համապատասխանում պայմանագրի N 1 հավելվածով սահմանված պահանջներին։

Հիմք ընդունելով, որ «Աստիճան» ՍՊԸ-ն խախտել է Պայմանագրով ստանձնած պարտավորությունները՝ համաձայն Պայմանագրի 2.1.3 կետի «ա» ենթակետի և 7․3 կետի դրույթներով՝ Նախարարությունը միակողմանի լուծում է «N ՏԿԵՆ-ՀԲՄԽԾՁԲ-2024/2ՏՀ» ծածկագրով Պայմանագիրը:

«Գնումների մասին» օրենքի 6-րդ հոդվածի 1-ին մասի 6-րդ կետի համաձայն` մասնակիցն ընդգրկվում է գնումների գործընթացին մասնակցելու իրավունք չունեցող մասնակիցների ցուցակում, եթե խախտել է պայմանագրով նախատեսված կամ գնման գործընթացի շրջանակում ստանձնած պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը կամ գնման գործընթացին տվյալ մասնակցի հետագա մասնակցության դադարեցմանը և մասնակիցը հրավերով և (կամ) պայմանագրով սահմանված ժամկետում չի վճարել հայտի, պայմանագրի և (կամ) որակավորման ապահովման գումարը։

«Գնումների մասին» օրենքի 6-րդ հոդվածի 1-ին մասի 6-րդ կետով նախատեսված հիմքերն ի հայտ գալու դեպքում պատվիրատուի ղեկավարի պատճառաբանված որոշման հիման վրա լիազորած մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում:

Տեղեկացնում ենք, որ եթե լիազորված մարմնին որոշումը ներկայացվելու վերջնաժամկետը լրանալու օրվա դրությամբ մասնակիցը կամ պայմանագիրը կնքած անձը վճարում է պայմանագրի և (կամ) որակավորման ապահովման գումարը, ապա պատվիրատուն տվյալ մասնակցին ցուցակում ներառելու պատճառաբանված որոշումը չի ներկայացնում լիազորված մարմին։

Միաժամանակ տեղեկացնում ենք, որ Ընկերության կողմից ներկայացված պայմանագրի և որակավորման ապահովման երաշխիքները սահմանված կարգով կներկայացվի ընկերությանը սպասարկող բանկ՝ պայմանագրի և որակավորման ապահովումները գանձելու /ՀՀ ֆինանսների նախարարության կողմից բացված հաշվեհամարին փոխանցելու/ նպատակով։

Տեղեկացնում ենք, որ եթե վճարման ենթակա գումարը փոխանցվի ՀՀ ֆինանսների նախարարության կողմից բացված հաշվեհամարին, ապա Ընկերության նկատմամբ չեն կիրառվի «Գնումների մասին» օրենքի 6-րդ հոդվածի 1-ին մասի 6-րդ կետով և 2-րդ մասով նախատեսված դրույթները։

 Հարգանքով`

 / Ա․ Երիցյան

**Կատարող**՝ Գնումների համակարգման բաժնի գլխավոր մասնագետ, Զ. Հայրապետյան

Հեռ. 010511329